Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2018-018571-2-sd.html
Timestamp: 2020-07-07 19:06:25+00:00
Document Index: 1707663

Matched Legal Cases: ['§ 1', '§ 4', '§ 67', '§ 6', '§ 83', '§ 6', '§ 47', '§ 12', '§ 4']

OU-TN-OSZP1-2018/018571-2/SD
MŽP - Úradná tabuľa - Ochrana prírody - správne konania - Kraj Trenčín - Okresný úrad Trenčín - OU-TN-OSZP1-2018/018571-2/SD
Oznamujeme vám, že Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“), začal 24. mája 2018 správne konanie ako vecne a miestne príslušný orgán štátnej správy ochrany prírody a krajiny podľa § 1 ods. 1 písm. b) a § 4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov na základe žiadosti mesta Myjava (ďalej len „žiadateľ“, adresa: Nám. M. R. Štefánika 560/4, 907 01 Myjava) týkajúcej sa vybudovania ochrannej nádrže v lokalite Padelky v katastrálnom území Turá Lúka, okres Myjava.
Predmetom žiadosti je podľa § 67 písm. e) č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) vydanie súhlasu podľa § 6 ods. 4 zákona o ochrane prírody a krajiny na zmenu stavu mokrade na vodnom toku výstavbou ochrannej nádrže Padelky, ktorá sa plánuje v k. ú. Turá Lúka v meste Myjava. Ide o bezmenný ľavostranný prítok rieky Myjava z Hukovej doliny, v rkm 67,9, v celkovej dĺžke cca 600 m. Predmetom žiadosti je i vydanie súhlasov podľa § 83 ods. 1 zákona o ochrane prírody a krajiny na zásah do biotopu európskeho významu a biotopu národného významu podľa § 6 ods. 2 a na výrub drevín podľa § 47 ods. 3 zákona uvedeného zákona v súvislosti s výstavbou predmetnej ochrannej nádrže, kde platí 1. stupeň ochrany prírody podľa § 12 zákona o ochrane prírody a krajiny.
Žiadateľ je ako obec podľa § 4 ods. 1 písm. a) zákona NR SR č. 145/1995 Z. z. o správnych poplatkoch v znení neskorších predpisov oslobodený od správneho poplatku.